Den Vest-Sjællandske Avis, 1827-02-20
Hr. Doctoren har udnævnet Zapidas til General-Secretair for Paraguay, Dr. Cordova for Perus Anliggender og Dr. Tocio for St. Fri Plata Unionen. Der bliver saaledes derovre i Amerika et Doctorvæsen, som faaer noget at betyde, og Hr. Frantia der, som Scagnarell i Holbergs Melampus træder pludselig frem som Dr. for 3 Ting paa engang, har som det tegner til i Sinde at give Politiken noget at bestille. Det er tilforn yttret i dette Blad at Paraguay kunde i politisk Henseende betragtes som et Appendix til Brasilien; men Hr. Francia arbeider, som man seer, paa et selvstændigt og meget voluminst politisk Opus, som vil blive slemt nok at fordøie. Hans Plan er formodentlig ikke ringere end den at trække allede indre Provinser i Sydamerika ved Hielp af Folkets Overtroe og den Catholske Geistligheds Jndflydelse ind i sit erkekatholske Jesuitiske System; en Plan som er overmaade farlig for det sydlige Amerikas Friehed og hvortil hele Bolivars Aandskraft og Energie og hele Kongressen i Tacubayas Aarvaagenhed udkræves for at befrie det fra. Hvad der brygges dog for besynderlige Ting sammen derovre paa hiin Side af Oceanet! og hvilken mærkværdig Skueplads dette Amerika dog tegner til at blive, mærkeligt er det imidlertid at Dr. Francia har paa engang brouilleret sig med Brasilien, som ogsaa maatte blive en naturlig Følge af hans Forbindelse med Enkedronningen af Portugal, hvorvidt denne Misforstaaelse gaaer giver sig tydeligst tilkiende af følgende officielle Correspondence imellem Chefen for den Brasilianske Søemagt og Commodoren over den Paraguanske Flotille, som i mere end een Henseende er i høi Grad interressant. – Admiralen skriver til Commodoren: at da Doct. Francia har engang givet Keiser Don Pedro gientagne Forsikkringer om sin Neutralitet og i denne Hensigt har afsendt Commissarier til Madrid for at giøre visse Forslag; men derved har tillige havt den Hensigiat dersom de bleve antagne, at han da vilde høre Hs. Keiserlige Majestæts Forslag, saa har nu Keiseren erfaret, at Commissarierne har ikke udrettet noget i Spanien; men at de ere endog blevne beskiæmmede. Men Keiseren veed ogsaa, at Dr. Francia har ikke modtaget den Gesandt, som er bleven afsendt fra den Brasilianske General, som commanderer i Banda Oriental at en diplomatisk Agent fra Brasilien er bleven nødt til at trække sig tilbage til Mattogrosso og at Paraguay ruster sig til Krig. Han som Chef for Brasiliens Søemagt ønsker nu, at det maae komme til et Forliig, dog er nyelig en Brasiliansk Brig bleven forhindret i Farvandene ved Paraguay fra at seile videre frem; derfor vender han sig nu til Chefen for den Paraguayske Søemagt for at erholde af ham Tilladelse til at sende dem en Parlamentair til Staden Assuncion. - Herpaa svarede den Paraguaiske Commodore saaledes den 28de October, at Han maatte være meget slet underrettet om Tingenes sande Tilstand, naar han ikke kunde indsee den sande Hensigt, som det Brasilianske Ministerium har med at afsende en Parlamentair Brasilien har bragt Revolutionen ind paa det Amerikanske Continent, har taget Hovedagenterne af denne Revolution i Beskyttelse for at bemægtige sig den venstre Bred af Uraquay Floden. Brasilien har forhindret Virkningen af de Paraguayske Commissariers Sendelse til Madrid ved Englændernes Jntriguer der, endelig har Don Pedro antændt en Revolution i Portugal ved at indføre der en Constitution, for saameget bedre at kunne udføre sine Projecter i Amerika. Naar Don Pedro saaledes vedbliver at lade sig lede af uværdige Jndskydelser, og hvorved hans ærværdige Moder er bleven nedsænket i den dybeste Sorg, saa vil Doct. Francia og Regieringen i Paraqua aldrig indlade sig i Forbindelse med Brasilien. J Paraguay veed man meget godt, at Don Pedro var Skyld i Abendanos Oprør (som Dr. Francia lod henrette fordi han først foreslog den nærværende Statsforfatning." Derfor har den Brasilianske Commissair ikke faaet Løv til at passere, da man herefter ikke vil modtage noget som kommer fra Brasilien. Derfor ruster Paraguay sig til Krig. Don Pedro har krænket National-Grundlovene i Portugal, hvorledes kan man formode at han vil handle anderledes i Brasilien. Hans (Commodorens) Ordre gaaer ud paa for Fremtiden ikke at indlade sig videre i nogen Communication med de Brasilianske Keiserlige; derfor maae han nu ogsaa lade den Brasilianske Admiral vide, at ethvert Brafiliansk Skib, som vil passere forbi St. Nicolos de los Arroyes skal blive anholdt og Mandskabet. skudt. Underskrevet Richard Boumay, og paa høiere Ordre, Bermudes, Secretair. - Keiseren. er imidlertid ude af Stand til at tage Satisfaction for denne eclatante Fornærmelse, da han er geraadet i den ulykkelige Krig med Buenos Ayres, og især dersom det er sandt, at der er udbrudt en Opstand i den Brasilianske Armee, som staaer paa Grændsen af Banda Oriental; man troer det i det mindste i Buenos Ayres og haaber, at Keiseren vil nu lade sig bevæge til at slutte Fred. Man siger at han vil gaae til Armeen og tage Commanden over den, saavel Tropper som Krigskibe ere afsendte til RiøGranda.